
Modèl Règleman/Politik Lwa pou Pwoteksyon
Entèraji ak Ofisye Fòs Lòd ki Angaje nan Lwa Sivil yo

Nan Lekòl Piblik [Name] yo, nou rekonèt yo konnen enpòtans tout elèv yo epi yo valorize yo, epi ankouraje yon anviwònman aprantisaj ki sekirize, enklizif epi akeyan pou tout elèv yo. Tout elèv nou yo gen yon dwa pou jwenn edikasyon piblik ki gratis, san gade sou ras, koulè, sèks, idantite jan, relijyon, orijin, estati imigran oswa sitwayen, dezabilite/andikap, oswa oryantasyon seksyèl.  
Nan dat 5 Out 2026 la, Gouvènè Maura Healey te siyen Lwa pou Pwoteksyon [PROTECT Act.] Kounya a ki se yon lwa nan Massachusetts ki, eksepte jan sa rekòmande pa lwa eta a oswa federal la, oswa jan sa rekòmande pou Kominote a oswa regwoupman li yo pou administre yon pwogram ki sipòte oswa finanse pa leta oswa federal la, moun pa gen dwa fè arestasyon sivil, tankou imigrasyon federal, sou lakou lekòl yo pandan lè lekòl yo, espas pou depoze ak pase chache timoun yo, avan ak aprè pwogramasyon lekòl lan ak evènman lekòl ki esponnsorize yo, san yon Manda Jidisyè oswa yon Lòd Jidisyè.  
Sipè-Entandan an/Direktè Egzekitif lan dwe aplike pwosedi Lwa pou Pwoteksyon [PROTECT Act] imedyatman jan sa ye nan Modèl Pwosedi ki atache ak Modèl Règleman/Politik sa ak Oryantasyon pou Lekòl Primè ak Segondè yo ki gen Rapò ak Entèraksyon ak Fòs Lòd Lwa Sivil Biwo Gouvènè a mete, Biwo Egzekitif Edikasyon ak Depatman Lekòl Elemant è ak Segondè a, nan dat 21 Out 2026. Pwosedi yo ap ankouraje lekòl ki sekirize epi aksesib pou elèv, anplwaye ak rezidan yo. 
Pwosedi yo dwe aplike, nenpòt kote ki aplikab, nan konfòmite ak Plan Operasyon Ijans Distri a, Plan Repons Medikal ak Sante Konpòtmantal an Ijans, ak Resous Ofisye pou Antant Lekòl la.  
Pwosedi yo dwe enkli ladan yo: 
(i) Pwosedi pou idantifye ak dezinye yon administratè an chèf nan chak biwo sipè-entandan oswa biwo direktè egzekitif nan distri a, kòm ka a kapab sèvi kòm moun ki responsab pou pran kontak an premye ak ajan fòs lòd yo ki angaje nan lwa sivil pou sistèm lekòl la ak kontak santral pou lekòl yo nan entèraksyon ak lwa sivil yo;
(ii) Pwosedi pou idantifye ak dezinye yon administratè an chèf nan chak lekòl pou sèvi kòm moun ki responsab pou pran kontak an premye ak ajan fòs lòd ki angaje nan lwa sivil ki rive nan espas lekòl la oswa ki mande enfòmasyon sou elèv, anplwaye, oswa lòt moun ki afilye ak lekòl la;
(iii) Pwosedi pou kontakte avoka distri lekòl la; 
(iv) Pwosedi pou kontakte administratè an chèf la nan lekòl la epi nan biwo sipè-entandan an/biwo direktè egzekitif la nan okazyon kote ajan fòs lòd ki angaje nan lwa sivil la rive sou lakou lekòl la oswa mande enfòmasyon sou elèv, anplwaye oswa lòt moun ki afilye ak lekòl la;
(v) Pwosedi pou dokimante tout entèraksyon ak ajan fòs lòd ki angaje nan lwa sivil pandan l sou lakou lekòl la;
(vi) Pwosedi pou notifye yon paran yon elèv oswa gadyen legal, oswa elèv la dirèkteman si elèv la gen 18 lane oswa plis oswa si l emansipe, si yon ajan fòs lòd ki angaje nan lwa sivil mande aksè a yon elèv oswa enfòmasyon yon elèv pou nenpòt rezon lwa sivil;
(vii) Pwosedi ki swiv konfimasyon ajan fòs lòd ki angaje nan lwa sivil ki sou lakou lekòl la, gen ladan l, notifye paran yo ak gadyen legal yo, pwofesè, administratè ak anplwaye lekòl la;
(viii) Pwosedi pou konfime epi aktyalize kontak ijans timoun yo, ak pèmisyon pou plis pase yon moun, ak yon lòt plan moun k ap bay swen; epi 
(ix) Yon plan pou pataje pwosedi sa yo ak elèv yo epi fanmi yo sou sit entènèt distri lekòl la. 

Yon fwa li adopte pa yon lekòl nan distri a, lekòl prive ki sou kontra oswa lekòl kolaboratif, règleman/politik sa a ak pwosedi ki akonpanye l yo dwe konstitiye plan repons ijans alekri ki rekòmande pa lwa a. 
Depatman Lekòl Elemantè ak Segondè, nan konsiltasyon ak Biwo Refijye ak Imigran yo epi Biwo Jeneral Avoka a, ap sòti yon modèl fòmasyon ki gen rapò ak aplikasyon pwosedi sa yo. Nou ankouraje lekòl yo pou pataje fòmasyon sa a, ak jeran yo epi lòt anplwaye yon fwa li sòti. 

